Exporturile de mici și salam uscat, blocate la porțile SUA și Marii Britanii. Lovitură grea din cauza pestei porcine africane
Exporturile de carne tocată și de salamuri crud-uscate către Marea Britanie și SUA sunt blocate din cauza pestei porcine africane care încă evoluează pe teritoriul României, țara fiind considerată roșie din punct de vedere al restricțiilor, a declarat pentru AGERPRES directorul executiv al Asociației Române a Cărnii (ARC), Dana Tănase.